Libela analitičke vage obično je mala staklena kupola koja se nalazi negdje na vagi i koja sadržava tekućinu i zračni mjehurić. Libela analitičke vage služi za niveliranje vage. Analitičku je vagu važno nivelirati kako bi rezultati bili točni. Analitička vaga pažljivo je osmišljena za rad u ravnom položaju kako bi mjerna ćelija mogla zabilježiti punu težinu svakog predmeta koji se na nju postavi. Ako vaša analitička vaga nije nivelirana, težinska vrijednost odstupat će od stvarne vrijednosti proporcionalno kvadratu kuta nagiba. Kada pogledate dolje prema libeli vage, mjehurić bi se trebao nalaziti u njezinu središtu. Ako se mjehurić ne nalazi u središtu, ravninu je moguće prilagoditi okretanjem nožica vage dok se mjehurić ne vrati u središnji položaj. Analitičke vage linije Excellence i Advanced tvrtke METTLER TOLEDO sadržavaju grafičke upute za niveliranje. Na njima je prikazano koju je nožicu potrebno okrenuti u kojem smjeru i za koliko okretaja, zbog čega se vaga može jednostavno i savršeno nivelirati u samo nekoliko sekundi. Mnoge naše analitičke vage više nemaju fizičku libelu.